Ingunn Solheim

Ingunn Solheim (født 1980) er en norsk journalist, programleder og jurist som har vært politisk journalist og programleder i NRK. Hun har siden 2023 vært advokatfullmektig hos Regjeringsadvokaten.

Solheim er utdannet jurist (mastergrad) fra Universitetet i Oslo og har en bachelorgrad i statsvitenskap fra Norges teknisk-naturvitenskapelige universitet i Trondheim.

Hun startet journalistkarrieren som praktikant i NRK Sogn og Fjordane på begynnelsen av 2000-tallet. Hun arbeidet deretter i TV 2 Nyheter og radiostasjonen Radio Norge. En kort periode skrev hun også for Dagens Næringsliv. I 2009 kom hun tilbake til NRK hvor hun var politisk journalist, nyhetsanker i Dagsrevyen og programleder i debattprogrammet Debatten (fra 2014 til 2018). Hun var også programleder for NRKs valgsendinger på TV i forbindelse med kommunestyre- og fylkestingsvalget 2011 og stortingsvalget i 2013 og 2017. I 2023 startet hun i ny jobb som advokatfullmektig hos Regjeringsadvokaten. 

I 2013 ble hun tildelt Kringkastingsprisen, som «ein god representant for nynorsk i fjernsynet».Side 6-7, Kringom, medlemsblad for Kringkastingsringen, nr 2. 2013.Solheim fekk Kringkastingsprisen, NRK Sogn og Fjordane.

Ingunn Solheim er datter av lektor og naturvernaktivist Erik Solheim.«Ernas ektemann: – NRK har en bevisst strategi for å sverte Høyre», nrk.no 21. august 2013

 Referanser 

 Eksterne lenker 



Kategori:Norske journalister
Kategori:Norske jurister
Kategori:Norske TV-programledere
Kategori:Norske radioprogramledere
Kategori:NRK-journalister
Kategori:Programledere for NRK TV
Kategori:Programledere for NRK Radio
Kategori:Programledere for TV 2
Kategori:TV 2-journalister
Kategori:Alumni fra Firda videregående skole
Kategori:Personer fra Førde kommune